OČKO  6/2018  - jún
mesačník pre nevidiacich a slabozrakých Nitrianskeho kraja, s podporou Mesta Nitra vydala SINA Nitra n.o. a KR a ZO ÚNSS Nitra, Nedbalova 540/17, 949 11 Nitra 
0911/328 921, 0911/328922, hovoriaciweb@gmail.com

Vážení priatelia, 6. číslo mesačníka OČKO je opäť určené členom ÚNSS a SINA Nitra z celého Nitrianskeho kraja.  

O b s a h			
Športový deň – memoriál Zlatky Bielickej ...............................1 Valašská olympiáda ...............................................................2
Qardo oznamuje .....................................................................4
Základné organizácie oznamujú:
ZO ÚNSS Nitra – Zájazd do Bratislavy...................................4
ZO ÚNSS Šaľa ......................................................................4
ZO ÚNSS Zlaté Moravce ........................................................5
ZO ÚNSS Komárno ................................................................5
ZO ÚNSS Šahy .......................................................................5
Naši hudobníci pozývajú .........................................................6
Poradenské dni KS ÚNSS Nitra .. ..........................................6
Dni Mateja Hrebendu ..............................................................7
Fotografická súťaž Cesta svetla .............................................8
Informácia z Krajského zhromaždenia ...................................8

Športový deň – Memoriál Zlatky Bielickej		 
Pozývame všetkých zrakovo postihnutých milovníkov pohybu a ich priateľov na športový deň. Termín: sobota 7. júl 2018, 9:00 – 17:00 hod. Miesto: SINA Nitra n.o.
Športové aktivity (vhodné aj pre seniorov):
1.	Veslársky trenažér  
2.	Ruské kolky – zácvik a turnaj
3.	Qardo – výučba a turnaj
4.	Rozpoznávanie vôní – Ponitriansky čuchometer
K dispozícii bude aj tandemový bicykel, rotoped a spoločenské hry pre nevidiacich. 
Registrácia účastníkov:  9:00 – 9:45 hod.
V účastníckom poplatku 3,– € je zahrnuté:  
•	Originálne účastnícke tričko 
•	1 porcia dobrého gulášu
•	Káva, minerálka
•	Ceny pre víťazov
Svoju účasť nahláste predsedovi svojej ZO ÚNSS do konca júna. 
Tretím ročníkom memoriálu si pripomíname pamiatku a vzdávame úctu dlhoročnej funkcionárke ÚNSS a propagátorke rekreačného športu Zlatke Bielickej. 
Projekt podporil Nitriansky samosprávny kraj. 

Valašská olympiáda
Aj keď nemáme ešte všetky podrobnosti, ponúkame Vám účasť na veľmi zaujímavej akcii. Na memoriáli už budeme vedieť viac a vtedy skompletizujeme našu krajskú výpravu. Pokiaľ na Memoriál Zlatky Bielickej neprídete a táto ponuka Vás zaujme, môžete sa o nej informovať od júla u p. Oľgy Držíkovej na tel. 0911 328922, mail. olga@drzik.sk.
ČO vieme:  
Sjednocená organizace nevidomých a slabozrakých v ČR,  odbočka Vsetín, nás pozýva na Valašskú olympiádu, ktorá sa uskutoční v piatok 17. augusta 2018 v Lhotke nad Bečvou pri Valašskom Meziříčí. Čo tam všetko bude? 
a)	10 netradičných disciplín – odhad miery a váhy, kop na bránu, súťaž v orientácii, beh s trasérom, jazda na duplexe (to je ten vychýrený bicykel pre dvoch s kolesami vedľa seba) a iné, každý môže súťažiť v tom, čo si vyberie. 
b)	Zaujímavý sprievodný program. Vystúpi speváčka Alena Terézia Vítek. Ďalším šlágrom v ČR  bude po česky hovoriaci čítač na okuliare. Čo dokáže? Na čo napr. položíte prst, to prečíta. Sagita CZ prinesie aj kamerové okuliare a ďalšie pomôcky.  
c)	Valašká kyselica, frgály, guláš a iné dobroty za ľudové ceny. Grátis, bude zmrzlina od sponzora, opekanie špekačiek od Sagity a od Adaptechu, ochutnávka koktejlov. Valasi sú dobrosrdeční a pohostinní. 
Štartovné 50 Kč. 
Čo ešte nevieme: 
Podstatnú vec  a tou je doprava a náklady s ňou spojené a následné účastnícke poplatky. Do úvahy prichádza viac možností:
•	Ísť len na akciu – štvrtok- piatok
•	Spojiť účasť na akcii s krátkodobým welness pobytom na Valašsku
Ďalším faktorom je počet a požiadavky účastníkov. Keď nás bude 8, vedeli by sme zafinancovať mikrobus, pri 20 účastníkoch by to už bolo s úhradou malého autobusu horšie. Potom by prichádzal do úvahy vlak, resp. osobitný mikrobus, ktorý by nás doviezol k efektívnemu dopravnému spoju. Prípravu nám uľahčí, keď už teraz budete na našich kontaktoch avízovať Váš nezáväzný záujem.  
 
Qardo oznamuje
Z dôvodu konania medzinárodného turnaja v aplikovanom stolnom tenise sa stretnutie s Qardom presúva na sobotu 16. júna – začiatok o 10:00  hod. na Nedbalovej.

Základné organizácie oznamujú:
ZO Nitra
Sobota 14. júl – zájazd do Bratislavy 
Pozývame Vás na zájazd do Bratislavy, ktorý sa uskutoční s týmto programom:
8:00 hod.  -  odchod osobitného autobusu z parkoviska     
                     medzi AS a ŽS v Nitre
10:00 hod. – plavba loďou na Devín
12:00 hod. – prehliadka Devína a okolia, obed (podľa 
                     záujmu)    
14:00 hod. – plavba loďou z Devína 
15:00 hod. – Eurovea resp. Staré mesto podľa záujmu
18:00 hod.   - odchod z Bratislavy
19:15  hod. – príchod do Nitry 

Účastnícky poplatok, v ktorom je zahrnutá doprava autobusom a plavba loďou je 12 €.  
Prihlásiť sa a uhradiť účastnícky poplatok môžete osobne u nás na Nedbalovej ul. každý pondelok a štvrtok od 8:00 hod. do 15:00 hod.  (ostatné dni bez záruky) alebo telefonicky 0911 328922 p. Oľga Držíková. Vtedy si dohodneme aj spôsob úhrady. Hláste sa do pondelka 9. júla 2018.

ZO ÚNSS Šaľa
13.6.2018       Oslava jubilantov  za 2.štvrťrok  
24.7.2018       Rekondičný pobyt term. kúp. Štúrovo - Vadaš
2.8 - 3.8.2018  Rekondičný pobyt Lučenec – Novolandia
18.9.2018      Benefičný koncert klasickej hudby -                zbierka bielej pastelky /vybavuje sa/
17.10.2018   Úcta starším + jubilanti
23.10.2018   Rekondičný pobyt Dunajská Streda
14.11.2018   Sláv. člen.schôdza - Deň nevidiacich
15.11.2018    Športový deň ku dňu nevidiacich - kolky
12.12.2018   Posedenie pri jedličke.
Predseda Alojz Ricker na tel. 0911 164384, 
e-mail: unss.zo.sala@gmail.com 

ZO ÚNSS Zlaté Moravce
Novou predsedníčkou od Výročnej členskej schôdze je pani Veronika Rakovská, ktorá nám poskytla tieto informácie:
Naďalej pracujú krúžky - Ruky v pohybe a Maškrtníček – každý pondelok v Klube dôchodcov na Mojmírovej ul., 0949225341

ZO ÚNSS Komárno
Ak uvažujete, či zavítať v lete do Komárna, neváhajte a príďte. Okrem už známych lákadiel - termálne kúpalisko, Pevnosť, blízkosť Komáromu, prípadne Budapešti; máte o dôvod viac - v tejto sezóne si v cestovnej kancelárii Dunamente môžete požičať dva kusy tandemových bicyklov. 
Cena: 8 €/hod prípadne 30 €/deň (od 9,00 do 17,00) 
Kanceláriu nájdete na Klapkovom námestí. V okolí Komárna je množstvo trás vhodných práve na cykloturistiku, ktoré sú nenáročné, nakoľko terén je rovinatý.
Kontakt: e.balaskova@gmail.com, 0908326313

ZO ÚNSS Šahy 
plánuje na mesiace:
- jún - besedu na tému: Prechádzka Hontianskym regiónom - časť 1. - Krupina - Šahy
- júl – august - Welness kúpanie Dudince - zľavové vstupy pre členov 1 x týždenne
- september - beseda s mladým regionálnym autorom Igorom Krukom: Svet mojimi očami
Valéria Čákyová, predsedníčka ZO, 0902170187   

Naši hudobníci pozývajú
Skupina Domovina sa predstaví v sobotu 16. júna o 17:00 na futbalovom ihrisku v Žitavanoch. V rámci tamojšieho Country festivalu bude mať dvojkoncert so skupinou Bukasový Masív. 

Peter Zbranek rozozvučí klavír v nedeľu 24. júna 2018 od 19:00 do 21:00 v bistre Bearded Brothers (U bradatých bratov) na Nábreží mládeže v Nitre – pri novom moste.
Rezervácia stolov na tel. 0911 994654 

Poradenské dni KS Nitra
Nitra, KS ÚNSS, Nedbalova 540/17,
pondelok, 8:00 – 12:00, štvrtok 8:00 – 15:00 hod.
Šaľa, Nemocničná 1- len po telefonickej dohode
prvý pondelok v mesiaci 8:30 – 12:00 hod.
Nové Zámky, Radničná 3 (bývalá budova Agris)
prvý piatok v mesiaci 8:30 – 12:30 hod.
Zlaté Moravce, Denné centrum, Mojmírova 6,
druhý pondelok v mesiaci 9:00 – 12:00 hod.
Topoľčany, Pribinova 14, 
prvý pondelok v mesiaci 9:00 – 13:00 hod.
Komárno, ul. Jána Husa 1
druhý utorok v mesiaci 8:30 – 13:00 hod.
Levice, Poľná 6, Kancelária SČK, 1. posch.
prvá streda v mesiaci 8:00 – 12:00 hod.
Šahy, J. Kráľa 5
prvý utorok v mesiaci 9:30 – 13:00 hod.

Kontakty KS ÚNSS Nitra
- adresa: Nedbalova 540/17 , 949 12 Nitra
- tel: 037/7418115
- email: unss.nitra@unss.sk
Pracovníčky: Mgr. Petra Ajdariová, vedúca KS,
Mobil 0905 469649- poradenstvo v mestách Nitra a Šaľa
Mgr. Erika Šodorová, mobil 0911 636421 - poradenstvo v mestách Nitra, Topoľčany, Levice, Zlaté Moravce
Mgr. Martina Ivaničová, mobil 0949 272 205 - poradenstvo v mestách Nitra, Komárno, Nové Zámky a Šahy

Dni Mateja Hrebendu
Únia nevidiacich a slabozrakých Slovenska v spolupráci s partnermi SKN M. Hrebendu a NOC Bratislava vyhlasuje 19. ročník prehliadky Dni Mateja Hrebendu, ktorý sa uskutoční v dňoch 26. až 28. októbra 2018 v Bratislave. 
Z propozícií:
DMH pozostávajú z 2 častí: 
1. Recitácia - prednes poézie, prózy a hlasového divadla 
2. Autorská literárna tvorba
Prednes:
V Prednesové častí budú rozdelené do kategórií podľa druhu prednesu a veku recitátorov. Hlasové divadlo dáva možnosť aj napr. ľudovým rozprávačom
Autorská literárna tvorba
Súťaž sa uskutoční v troch kategóriách – poézia, próza a aforizmy-epigramy. 
Propozície, súťažné podmienky a prihlášky  budú zverejnené na weboch www.unss.sk a www.skn.sk.Na našich pracoviskách s nimi záujemcov radi oboznámime a pomôžeme aj s vyplnením prihlášok. 
Uzávierka prihlášok je do obidvoch súťažných častí je 30. septembra 2018.
Akciu finančne podporilo Ministerstvo kultúry SR

Fotografická súťaž Cesta svetla 2017
ÚNSS pripravuje vyhlásenie 15. ročníka fotografickej súťaže Cesta svetla. Súťažiť môže každá fyzická osoba, ktorá sa do súťaže prihlási tak, že riadne vyplní, podpíše a do 30. 9. 2018 na adresu organizátora doručí prihlášku spolu s minimálne jednou fotografiou. Súťaž je otvorená v dvoch kategóriách:
1. čierno-biela fotografia
2. farebná fotografia
Do jednej kategórie môže autor prihlásiť najviac 4 fotografie formátu 20 x 30 cm, celkovo do súťaže môže poslať maximálne 8 fotografií. Tematika fotografie musí priamo alebo nepriamo inklinovať k problematike zrakovo postihnutých ľudí. Bližšie informácie a prihlášky budú zverejnené na stránke www.unss.sk  Súťaž je bez vstupných poplatkov.

 Akciu finančne podporilo Ministerstvo kultúry SR

Informácia z krajského zhromaždenia
19. mája 2018 sa v SINA Nitra n.o. uskutočnilo Krajské zhromaždenie ÚNSS za účasti 19 delegátov z 8 ZO ÚNSS Nitrianskeho kraja. Okrem správ o činnosti a hospodárení za posledné dva roky, plánu činnosti delegáti zvolili aj novú 11 člennú krajskú radu a 5 člennú Krajskú kontrolnú komisiu. Za predsedníčku členovia KR zvolili Ervínu Balaškovú, za 1. podpredsedníčku sekretárku KR Oľgu Držíkovú a za 2. podpredsedníčku Janu Hrnčárovú. Predsedníčkou krajskej kontrolnej komisie sa stala Mgr. Erika Šodorová. 
Očko 6/2018 – spracoval Josef Zbranek